จงบอกนิสัย ความคิดของคุณผู้ชายผ่านความรู้สึกที่มีต่อภรรยา และหุ้นที่เหมาะนิสัยนั้นๆ
1. เมียคือ “นางฟ้า” เป็นผู้ชายน่ารัก อบอุ่น และโชคดี แต่แท้จริงเป็นคนที่มองโลกง่ายไป มองคนฉาบฉวย ขาดความรอบคอบ เชื่อคนง่าย เพราะผู้หญิงที่ขึ้นชื่อว่ามนุษย์เมียจะเป็นนางฟ้าให้แค่ช่วงแรกๆ เท่านั้น แล้วเธอจะเผยโฉมหน้าที่แท้จริงอันแสนน่ากลัวชวนสยองออกมา ดังนั้นหุ้นที่เหมาะสม คือ หุ้น TRUE ความจริงเท่านั้นที่ต้องการ และควรต้องมีหุ้นตัวนี้ก่อนที่จะเริ่มแต่งงานกับภรรยา อาจทำให้รู้ความจริงตั้งแต่เนิ่นๆ


2. เมียคือ “นางทาส” จะได้สมญาณามว่า “เจียด” ตามละครสามีสีทอง อาจเป็นคนที่ดูเลวร้ายในสายตาชาวโลก แต่เป็นคนส่วนน้อยนิดมากๆ ที่โชคดีได้เจอภรรยาที่ยอมตามใจ ยอมรับใช้ทุกอย่าง ซึ่งผู้หญิงแบบนั้นหาได้ยากแสนยากในยุคโลกอยู่ยากเช่นปัจจุบัน หุ้นที่เหมาะสมคือ พวกผูกขาด  AOT BTS BEM ดูน่าสนใจ แต่คนประเภท “เจียด” ต้องเหมาะกับหุ้น BIG


3. เมียคือ “นักล้างผลาญ”  ถ้าได้เจอเมียที่ชอบละลายทรัพย์ หามาได้เท่าไหร่ใช้ไปหมดกับการช็อปปิ้งสิ่งที่มันไม่จำเป็นต่อการใช้ชีวิต แต่มันจำเป็นต่อภรรยา อาจเป็นสามี หนุ่น ใจดี สปอร์ต กทม. รักเมีย ตามใจเมีย ถ้าเงินเยอะก็ไม่เป็นไร จ่ายให้เธอได้ก็จ่ายไป แต่ถ้าไม่ได้ร่ำรวยล้นฟ้า มีเงินเหลือกินเหลือใช้ ด้วยพลานุภาพความต้องการซื้อของเธอแล้ว รับรองว่ายังไงก็หมด ภรรยาเหมาะกับหุ้น CPN ROBINS KTC AEONTS เป็นที่สุด แต่สำหรับสามี มีเพียงหนึ่งเดียวที่เหมาะคือ TFMAMA บะหมี่กึ่งสำเร็จรูปเท่านั้นที่รออยู่


4. เมียคือ “แม่”  แสดงว่าเชื่อฟังและเคารพภรรยาจนถึงขั้นสุด สิ่งที่พูดกับภรรยามีเพียง ครับ ได้ครับ เป็นคนที่มีลักษณะของความ passive สิ่งเดียวที่กลัวคือ กลัวเมียโกรธ ความโกรธของเมียคือสิ่งที่น่าหวาดกลัวที่สุด จะแผ่กลิ่นอำมหิตออกมาตลอดเวลา จะอยู่ไม่เป็นสุขกระสับกระส่าย บรรยากาศในบ้านปกคลุมไปด้วยเมฆหมอกสีดำ หุ้นที่เหมาะสมคงหนีไม่พ้นบรรดาหุ้นลูกที่มีผลประกอบการดีเป็นที่ถูกใจของบริษัทแม่ เช่น VGI TASCO BEM BFIT WHAUP


5. เมียคือ “เพื่อน” อยู่กับภรรยามานานจนผูกพันกัน พูดคุยเหมือนเพื่อน อาการแบบนี้มักจะมาพร้อมกับความเบื่อ เคยชินกับการกินอยู่หลับนอนกับเธอ เธอไม่มีอะไรให้ต้องตื่นเต้นอีกต่อไป เพราะจดจำ รูปรส กลิ่นเสียง ของเธอได้จนหมด ด้วยสัญชาตญาณ ด้วยฮอร์โมนยอดชายที่ยังมีอยู่อย่างเต็มเปี่ยม ย่อมอึดอัดกับสภาพของภรรยาที่เหมือนเพื่อนเข้าไปทุกวี่ทุกวัน ขณะที่ความต้องการพุ่งพล่าน ถึงจุดๆ หนึ่งที่ทนไม่ไหว จะวิ่งเข้าหาตลาด MAI แต่หากยังมีสามัญสำนึกยับยั้งชั่งใจ จะไม่หาเรื่องให้ตัวเอง ให้ภรรยาต้องเสียใจ ไม่ทำครอบครัวพังทลาย จะหาทางแก้ด้วย การระบายผ่านภาพยนต์ญี่ปุ่น ทำร้ายร่างกายตัวเองผ่านดูหุ้น AAV และแน่นอน ต้องเคยได้ลิ้มลอง SOLAR


6. เมียหรือโคนัน สิ่งที่น่ากลัวที่สุดของผู้หญิงคือ สัญชาตญาณนักสืบ ผู้หญิงจะมี sense ที่สุดแสนจะน่ากลัว ไม่ว่าจะเก่งมาจากไหน ซับซ้อนซ่อนเงื่อนสักเท่าใด เธอก็จะสืบ จับผิด และ รู้ความจริงได้ทุกครั้งไป ดังนั้นก่อนที่จะคิดการณ์ใหญ่ จำไว้ว่าอย่าทำอะไรโง่ๆ โดยไม่ได้วางแผนไว้ล่วงหน้า อย่างน้อยต้องเป็นแผนสับขาหลอกระดับ 3 ชั้นขึ้นไป และที่สำคัญต้องมีแผน 2 เสมอ ไว้สำหรับเป็นทางหนีทีไล่ เรียกแผนแบบนี้ว่า PLANB และถ้าอยากให้แผนสำเร็จ ต้องเรียนรู้จาก JAS หรือถ้าอยากโหดกว่านั้น ต้องเอาอย่าง EARTH ที่หลอกธนาคารได้จนหัวทิ่มหัวตำ


7. เมียคือ “นางมาร” ที่สุดของความโชคร้าย ถ้าต้องมาเจอภรรยาที่มีนิสัยเลวร้าย เจ้าอารมณ์ เห็นแก่ตัว หยาบคาย ก้าวร้าวกับพ่อแม่ ในเมื่อเลือกผิด ก็ต้องยอมรับมัน อาจต้องสบถด้วยถ้อยคำหยาบคายว่า SAT เมื่อเจอความเลวร้ายมากๆ จนทนไม่ไหว อาจต้องการ GUNKUL แต่ไม่แนะนำให้ใช้ความรุนแรง ในเมื่อเจอคนไม่ดี ก็ตัดใจ Cut Loss เลิกกับเขาไป
5.ความรู้ทางการเงิน